August Theodor von Grimm

August Theodor von GRIMM (naskiĝis la  en Stadtilm, mortis la  en Wiesbaden) estis germana pedagogo, verkisto, muzikisto kaj rusa ŝtata konsilisto deĵoranta rekte por la caro. Li estas ankaŭ konsiderata kiel unu el la prapatroj de la interlingvistiko.

 Vivo 
August Theodor von Grimm estis filo de tajloro kiu pasigis la junulajn jarojn en  Arnstadt. Samloke li frekventis la tre renomitan gimnazion antaŭ ol trejniĝi kiel pedagogo. Post la trejniĝo li venis al la rusa cara kortego en Sankt-Peterburgo kie li iĝis studestro. Baldaŭ li tie laboris por Aleksandro la 2-a kaj por ties posteulo Nikolao la 1-a. Inter liaj lernantoj estis la infanoj kaj de Aleksandro kaj de Nikolao, sed ankaŭ la frato de Aleksandro, la posta grandduko Konstantin Nikolajeviĉ Romanov. Pluse la infanoj de la rusia kanceliero Karl Robert von Nesselrode nombriĝis inter liaj edukotoj. Pro siaj meritoj li ricevis la titolon Orda rusia ŝtata konsilisto.

Krompedagogiaj okupiĝoj
Krom edukado li aktivis ankaŭ verkiste, muzikiste kaj instigiste. En la skribitaĵoj li okupiĝis antaŭ ĉio pri la sociaj aspektoj de tiama Ruslando sed temigis kritike ankaŭ Turingion. En 1860 von Grimm forlasis Sankt-Peterburgon translokiĝonte al Berlino. Post malmultaj jaroj li venis al Wiesbaden kie li mortis kaj estis entombigita en la rusa tombejo ĉe Neroberg.

 Verkoj 
 August Theodor von Grimm: Alexandra Feodorowna: Kaiserin von Russland. Band 1–2, p. 289 (surrete).

 Literaturo 
 Reinhard Haupenthal, August Theodor von Grimm (1805-1878), forgesita prapatro de la interlingvistiko, 38 paĝoj, Saarbrücken 1990, ISBN 3927613096 (represoj kaj komentarioj pri frua teoriisto, kies verkon oni longe atribuis al lia samnomano-lingvisto Jakob Grimm).
 Reinhard Haupenthal, August Theodor von Grimm (1804-1878), ein vergessener Ahnherr der Interlinguistik, 76 paĝoj, Saarbrücken 2007

 Eksteraj ligiloj 
 Gazetartikolo ĉe  Thüringer Allgemeine
 Informoj sur rusa kulturportalo 
 August Theodor von Grimm ĉe Deutsche Nationalbibliothek
 August Theodor von Grimm - bildo

Kategorio:Germanaj verkistoj
Kategorio:Germanaj pedagogoj
Kategorio:Germanaj muzikistoj
Kategorio:Homoj rilataj al Arnstadt
Kategorio:Interlingvistiko